CELEX: 32016R1320
Language: fi
Date: 2016-07-26 00:00:00
Title: Komission täytäntöönpanoasetus (EU) 2016/1320, annettu 26 päivänä heinäkuuta 2016, tiettyjen tavaroiden luokittelusta yhdistettyyn nimikkeistöön

3.8.2016   
               
               
                  FI
               
               
                  Euroopan unionin virallinen lehti
               
               
                  L 209/1
               
            KOMISSION TÄYTÄNTÖÖNPANOASETUS (EU) 2016/1320,
      annettu 26 päivänä heinäkuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 26 päivänä heinäkuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Matto ja ”erityiskynä” pakattuina yhteen vähittäismyyntiä varten.
                     Matto on suorakaiteen muotoinen, ja siinä on kaksi kerrosta tekstiilikangasta, jotka on päärmätty yhteen reunoista.
                     Päällyspuolena oleva kerros on tekstiilikuiduista kudottua kangasta, jonka reunoilla on painettuja sarjakuvamaisia kuvia. Keskellä värikkäät painokuvat on päällystetty valkoisella kemikaalilla, joka muuttuu kastuessaan läpinäkyväksi, jolloin kankaan värikkäät painokuvat tulevat näkyviin; esim. märistä sormista jää näkyviin värillisiä jälkiä. Tekstiiliaineen kuivuttua värit katoavat jälleen valkoisen päällystekerroksen alle.
                     Muovisella ”erityiskynällä” piirretään/kirjoitetaan mattoon siten, että maton pintapäällystettä kastellaan kynän märällä kärjellä. ”Erityiskynän” voi täyttää uudestaan vedellä.
                     (Katso kuva) (*)
                     
                  
                  
                     9503 00 70 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503  ja 9503 00 70  nimiketekstien mukaisesti.
                     Maton reunoille painetut kuvat ja päällysteellä peitetyt värikkäät painokuvat sekä ”erityiskynä”, jolla voidaan piirtää/kirjoittaa vedellä, osoittavat, että tavarat on tarkoitettu lasten ajanvietteeksi (ks. myös harmonoidun järjestelmän selitykset, 95 ryhmä, yleisohjeet, ensimmäinen kappale). ”Erityiskynä” ei ole maton tarvike, koska sillä on maton päätehtävä eli sillä piirretään/kirjoitetaan mattoon. Se ei mukauta mattoa tiettyyn tehtävään eikä myöskään lisää maton käyttötarkoituksia tai mahdollista maton käyttämistä johonkin erityistehtävään sen päätehtävän yhteydessä.
                     Vaikka mattoon voidaan piirtää/kirjoittaa muullakin tavoin kuin kynällä, kynä on kuitenkin ensisijainen väline mattoon piirtämiseen/kirjoittamiseen. Sen vuoksi ”erityiskynää” ei voida pitää sarjan vähämerkityksisenä osana alanimikettä 9503 00 70  koskevien yhdistetyn nimikkeistön selittävien huomautusten kolmannessa kohdassa tarkoitetulla tavalla.
                     Näin ollen ”erityiskynä” on erillinen tavara, jonka merkitys on yhtä tärkeä kuin matolla, ja molemmat tavarat muodostavat sarjan. Voidaan katsoa, että tavarat on pakattu sarjaksi alanimikkeen 9503 00 70  nimiketekstin tarkoittamalla tavalla, koska ne ovat erityyppisiä tavaroita. Jos tavarat esitettäisiin tullille erikseen, ne luokiteltaisiin yhdistetyn nimikkeistön eri alanimikkeisiin (ks. myös yhdistetyn nimikkeistön selittävät huomautukset, alanimike 9503 00 70 , ensimmäinen kohta). Näin ollen luokittelu alanimikkeeseen 9503 00 99  ei tule kyseeseen.
                     Tavara on sen vuoksi luokiteltava CN-koodiin 9503 00 70 ”muuksi leluksi, sarjana”.
                  
               
            (*)  Kuva on ainoastaan ohjeellinen.